
A V I Z

asupra propunerii legislative pentru modificarea

 Legii nr.82/1991 – Legea contabilităţii
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.82/1991 – Legea contabilităţii, trimisă cu adresa nr.Pl - x 682 din 23 decembrie 2013, înregistrată cu nr.4c-11/1620 din 27 decembrie 2013.
Senatul, în calitate de primă Cameră sesizată, a respins propunerea  legislativă în şedinţa din 17 decembrie 2013.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

În conformitate cu prevederile art.61 din Regulamentul Camerei Deputaţilor, republicat, Comisia juridică,  de  disciplină şi imunităţi a dezbătut iniţiativa legislativă în şedinţa din 18 februarie 2014.
Membrii Comisiei au examinat propunerea legislativă supusă avizării, expunerea de motive, punctul de vedere negativ al Guvernului, transmis cu nr.2367 din 6 decembrie 2013 şi avizul favorabil, cu observaţii şi propuneri al Consiliului Legislativ, aviz transmis prin adresa cu nr.1094 din 7 octombrie 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative pentru modificarea Legii nr.82/1991 – Legea contabilităţii.
În raport de obiectul şi conţinutul reglementării, iniţiativa legislativă face parte din categoria legilor ordinare.

